Recalculare pensii septembrie 2024. Trei exemple de majorare a pensiilor
Procesul de recalculare a pensiilor în România este în plină desfășurare, implicând atât casele de pensii, cât și Ministerul Muncii.
După acest proces amplu, aproximativ 3 milioane de români se vor bucura de pensii generoase. Un aspect crucial al acestei recalculări este acordarea de puncte de stabilitate în funcție de anii munciți și de nivelul salariilor încasate de fiecare persoană în timpul activității lor profesionale.
Este o măsură care aduce echitate și recunoaștere a contribuției fiecărui individ la sistemul de pensii.
Casele de Pensii au oferit, potrivit Realitatea Plus, trei exemple concrete, trei cazuri de majorare a pensiilor. Iată, mai exact, la ce fel de creșteri se pot aștepta pensionarii, începând din 1 septembire 2024.
Exemplul 1. O femeie cu stagiu de cotizare de 42 de ani
pensie 2.611 de lei
puncte de stabilitate peste 25 de ani – total – 13,25 de puncte
pensie după recalculare – 3.534 de lei
Exemplul 2. Un profesor cu stagiu de cotizare de 44 de ani, 8 luni și 22 de zile
pensie 7.471 de lei
puncte de stabilitate peste 25 de ani
pensie după recalculare – 8.216 de lei
Exemplul 3. Un electrician cu stagiu de cotizare de 45 de ani, 3 luni și 4 zile
pensie în plată – 2,198 de lei
puncte de stabilitate – peste 25 de ani
pensie după recalculare – 3.512 de lei
Care este formula folosită pentru recalcularea pensiilor
Metoda de recalculare a pensiilor oferă pensionarilor din România o oportunitate de a-și determina singuri, în mediul propriu al casei lor, suma suplimentară pe care o vor primi în urma majorării pensiilor din luna septembrie.
Legea nouă a pensiilor, aprobată de Parlament în noiembrie și semnată de președintele României, Klaus Iohannis, propune o formulă simplă de calcul, accesibilă tuturor, pe care oamenii o pot aplica pentru a estima cu ușurință sumele care le vor fi alocate începând din sezonul toamnei.
În conformitate cu legislația nouă, care este în vigoare începând cu 1 ianuarie 2024, pensiile vor fi majorate cu 13,8%, iar recalcularea acestora va avea loc în cursul lunii septembrie. Valoarea punctului de referință (VPR) este stabilită la 81 de lei, iar formula de calcul presupune înmulțirea acestuia cu numărul total de puncte. Acest număr total de puncte este determinat de suma punctelor contributive, a punctelor de stabilitate și a punctelor pentru perioadele asimilate și necontributive, precum anii petrecuți în armată, perioadele de șomaj sau cei petrecuți la facultate.
Pentru fiecare an în care s-au efectuat contribuții la sistemul de pensii, se adaugă un punct, în timp ce anii petrecuți în serviciul militar, în șomaj sau în timpul studiilor superioare aduc 0,25 puncte pentru fiecare an respectiv.